《翁五松朝均庐墓资山乘暇一访偶成》
明代·朱浙

古寺平芜一鹤林，月明华表断遗音。惊风摵摵鸣黄叶，疏雨哓哓咽墓禽。

宿莽已封三尺土，蓼莪长抱百年心。瘦筇踏遍苍山路，来款柴扉话绿阴。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。